**โครงการพัฒนาระบบบริหารจัดการกองทุนหลักประกันสุขภาพเทศบาลตำบลบ้านสวน**

**อำเภอควนขนุน จังหวัดพัทลุง ปีงบประมาณ ๒๕๖๐**

**1. หลักการและเหตุผล**

 ตามที่ พระราชบัญญัติประกันสุขภาพแห่งชาติ พ.ศ.2555 มาตรา 18(9) และมาตรา 47 ได้กำหนดให้สำนักงานกองทุนหลักประกันสุขภาพแห่งชาติ(สปสช.) ส่งเสริมการมีส่วนร่วมตามความพร้อม ความเหมาะสมและความต้องการของประชาชนในท้องถิ่น มีมติเมื่อวันที่ 27 กุมภาพพันธ์ 2559 เห็นชอบให้จัดตั้งกองทุนหลักประกันสุขภาพในระดับท้องถิ่นหรือพื้นที่ ซึ่งหมายถึงกองทุนสุขภาพตำบล โดยมีวัตถุประสงค์ให้องค์กรปกครองส่วนท้องถิ่นได้มีส่วนร่วมในการดำเนินงานบริหารจัดการระบบหลักประกันสุขภาพที่เกี่ยวข้องกับการส่งเสริมสุขภาพและการป้องกันโรคที่จำเป็นต่อสุขภาพและการดำรวงชีวิต ตลอดจนส่งเสริมให้กลุ่มแม่และเด็ก กลุ่มผู้สูงอายุ ผู้ประกอบอาชีพที่มีความเสี่ยง กลุ่มคนพิการ กลุ่มผู้ด้อยโอกาส และกลุ่มผู้ป่วยโรคเรื้อรังที่อยู่ในพื้นที่มีสวัสดิการชุมชนรองรับและสามารถเข้าถึงบริการสาธารณสุขได้อย่างทั่วถึง โดยการบริการจัดการอย่างมีส่วนร่วมของบุคคลในพื้นที่ในระดับท้องถิ่น เป็นคณะกรรมการบริหารกองทุนหลักประกันสุขภาพในระดับท้องถิ่นหรือพื้นที่ นโยบายดังกล่าวยังสอดคล้องกับหลักการกระจายอำนาจบนหลักแนวคิดบทบาทของรัฐส่วนกลางในการดำเนินการเอง ซึ่งกองทุนหลักประกันสุขภาพเทศบาลตำบลบ้านสวนได้จัดโครงการพัฒนาระบบบริหารจัดการกองทุนหลักประกันสุขภาพเทศบาลตำบลบ้านสวนขึ้นเพื่อบริหารจัดการงานกองทุนให้เป็นไปอย่างเรียบร้อย ถูกต้องตามระเบียบหนังสือสั่งการที่เกี่ยวข้อง ตลอดจนเกิดประโยชน์สูงสุดแก่การบริหารจัดการกองทุนและอำนวยประโยชน์ให้แก่ประชาชนในพื้นที่ได้อย่างทั่วถึง

**2. วัตถุประสงค์**

๒.๑ เพื่อบริหารจัดการกองทุนให้เป็นไปตามวัตถุประสงค์ของกองทุนหลักประกันสุขภาพของเทศบาลตำบลบ้านสวน

 ๒.๒ เพื่อให้กองทุนหลักประกันสุขภาพเทศบาลตำบลบ้านสวนได้ดำเนินการตามแผนงานอย่างมีประสิทธิภาพ

 ๒.๓ เพื่อให้กลุ่มเป้าหมายสามารถเข้าถึงบริการสาธารณสุขที่บ้าน ชุมชน หรือหน่วยงานบริการได้อย่างทั่วถึง และมีประสิทธิภาพ

**3. เป้าหมาย**

กลุ่มเป้าหมายผู้เข้าร่วมกิจกรรมจำนวน 16 คน ประกอบด้วย

 ๓.๑ คณะกรรมการกองทุนหลักประกันสุขภาพเทศบาลตำบลบ้านสวนจำนวน 1๖ คน

**4. วิธีดำเนินการ**

ดำเนินกิจกรรมเพื่อให้บรรลุวัตถุประสงค์ของโครงการ ดังนี้

 4.1 ทบทวนปัญหาสาธารณสุขในพื้นที่ โดประสานข้อมูลจากโรงพยาบาลควนขนุน และโรงพยาบาลส่งเสริมสุขภาพประจำตำบล

-2-

 4.2 กำหนดกรอบแผนงานโครงการประจำปีงบประมาณ ๒๕๖๐

 ๔.๓ จัดประชุมเพื่อให้ชุมชน กลุ่มหรือองค์กร ตัวแทนภาคประชาชน โรงเรียน ศูนย์พัฒนาเด็กเล็ก หน่วยบริการ หน่วยงานสาธารณสุข และหน่วยงานอื่น เสนอโครงการหรือกิจกรรมด้านสุขภาพ

 ๔.๔ ประชุมอนุกรรมการ คณะทำงาน และคณะกรรมการบริหารเพื่อพิจารณารายละเอียดของแต่ละโครงการเพื่ออนุมัติ

 ๔.๕ ติดตาม และสรุปผลการดำเนินโครงการที่กองทุนฯ ให้การสนับสนุน

 ๔.๖ ดำเนินการตามประกาศคณะกรรมการหลักประกันสุขภาพแห่งชาติ เรื่อง การกำหนดหลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการกองทุนหลักประกันสุขภาพระดับท้องถิ่นหรือพื้นที่ พ.ศ.๒๕๕๗ ลงวันที่ ๑๗ กุมภาพันธ์ ๒๕๕๗

**5. ระยะเวลาและสถานที่ดำเนินการ**

กำหนดการจัดกิจกรรม ในวันที่ ตุลาคม 59 ถึง 30 กันยายน 2560

**6. งบประมาณ**

งบประมาณกองทุนหลักประกันสุขภาพเทศบาลตำบลบ้านสวน จำนวน ๔๖,000 บาท

1) ค่าประชุมและเอกสารการประชุม เป็นเงิน ๑๘,000 บาท

๒) ค่าดำเนินการในการจัดทำแผนการดำเนินงานกองทุนหลักประกันสุขภาพเทศบาลตำบลบ้านสวน ประจำปี ๖๑ และค่าใช้จ่ายตามประกาศคณะกรรมการหลักประกันสุขภาพแห่งชาติ พ.ศ. ๒๕๕๗ เป็นเงิน ๒๘,๐๐๐ บาท

 **รวมเป็นเงิน ๔๖,๐๐๐ บาท**

 **หมายเหตุ** : ทุกรายการสามารถถัวเฉลี่ยจ่ายกันได้

**7. หน่วยงานที่รับผิดชอบ**

**8.1 หน่วยงานที่รับผิดชอบหลัก**

 - กองทุนหลักประกันสุขภาพเทศบาลตำบลบ้านสวน

**8.2 หน่วยงานที่สนับสนุน**

 - ส่วนราชการต่างๆ ในสังกัดของเทศบาลตำบลบ้านสวน

 - โรงพยาบาลส่งเสริมสุขภาพตำบลปากคลอง

 - โรงพยาบาลส่งเสริมสุขภาพตำบลบ้านดอนศาลา

 - กลุ่มแกนนำสุขภาพเทศบาลตำบลบ้านสวน

**8. การติดตามและประเมินผล**

การติดตามและประเมินผลการดำเนินโครงการครั้งนี้ใช้แบบสอบถามเป็นเครื่องมือในการประเมินผล โดยพิจารณาจากตัวชี้วัดความสำเร็จของโครงการ คือ คณะกรรมการกองทุนหลักประกันสุขภาพเทศบาลตำบลบ้านสวนและแกนนำสุขภาพที่เข้าร่วมกิจกรรมไม่น้อยกว่าร้อยละ ๘0 มีความพึงพอใจต่อการจัดการกิจกรรมในภาพรวม

**9. ผลที่คาดว่าจะได้รับ**

 9.๑ การบริหารจัดการกองทุนเป็นไปตามวัตถุประสงค์ของกองทุนหลักประกันสุขภาพเทศบาลตำบลบ้านสวน

9.๒กองทุนหลักประกันสุขภาพเทศบาลตำบลบ้านสวน สามารถดำเนินการตามแผนงานอย่างมีประสิทธิภาพ

9.๓ กลุ่มเป้าหมายเข้าถึงบริการสาธารณสุขทั้งที่บ้าน ชุมชน หรือหน่วยบริการได้อย่างทั่วถึง และมีประสิทธิภาพ

ลงชื่อ............................................ผู้เขียนโครงการ

 (นางปาจรีย์ สุขแก้ว)

 พยาบาลวิชาชีพชำนาญการ

ลงชื่อ……………………………………….ผู้เสนอโครงการ

 (นายนวพล ณ นคร)

 หัวหน้าสำนักปลัด

 ลงชื่อ............................................ผู้เห็นชอบโครงการ

 (นางสมทรง ประยูรวงศ์)

 ปลัดเทศบาลตำบลบ้านสวน

ลงชื่อ..........................................ผู้อนุมัติโครงการ

 (นายวิจักขณ์ อินทรสมบัติ)

 นายกเทศมนตรีตำบลบ้านสวน



ที่ พท ๕๓๑๐๑/ว สำนักงานเทศบาลตำบลบ้านสวน

 ถนนบ้านสวน - สายโห พท ๙๓๑๕๐

 ๒๕ พฤศจิกายน ๒๕๕๙

เรื่อง ขอเชิญเข้าร่วมโครงการจัดทำแผนการดำเนินงานกองทุนหลักประกันสุขภาพเทศบาลตำบลบ้านสวน

เรียน

สิ่งที่ส่งมาด้วย กำหนดการโครงการจัดทำแผนการดำเนินงานกองทุน ฯ จำนวน ๑ ฉบับ

 ด้วยกองทุนหลักประกันสุขภาพเทศบาลตำบลบ้านสวน มีเจตนารมณ์ในการสร้างการมีส่วนร่วมของประชาชนให้เข้ามามีบทบาทในการดูแลสุขภาพ และสนับสนุนให้ประชาชนได้แสดงบทบาทใน การดูแลสุขภาพของตนเอง จึงได้จัดทำโครงการจัดทำแผนการดำเนินงานกองทุนหลักประกันสุขภาพเทศบาลตำบลบ้านสวนขึ้น โดยมีวัตถุประสงค์เพื่อสร้างความเข้มแข็งในการบริหารจัดการกองทุนหลักประกันสุขภาพเทศบาลตำบลบ้านสวนให้มีความรู้ ความเข้าใจในการแก้ปัญหาสุขภาพให้ตรงกับความต้องการของประชาชนทุกกลุ่มวัยในพื้นที่

 ในการนี้ เพื่อให้การจัดโครงการจัดทำแผนการดำเนินงานกองทุนหลักประกันสุขภาพเทศบาลตำบลบ้านสวนเป็นไปด้วยความเรียบร้อยและบรรลุวัตถุประสงค์ จึงขอเชิญท่านเข้าร่วมการจัดทำแผนการดำเนินงานกองทุนหลักประกันสุขภาพเทศบาลตำบลบ้านสวน ซึ่งรายละเอียดปรากฏตามสิ่ง ที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายวิจักขณ์ อินทรสมบัติ)

 นายกเทศมนตรีตำบลบ้านสวน

สำนักปลัดเทศบาล

โทร/โทรสาร ๐-๗๔๖๘-๒๕๔๘

***“ยึดมั่นธรรมาภิบาล บริการเพื่อประชาชน”***

**กำหนดการ**

**โครงการจัดทำแผนการดำเนินงานกองทุนหลักประกันสุขภาพเทศบาลตำบลบ้านสวน ประจำปี 25๖๐**

**วันที่ ๒๒ – ๒๓ ธันวาคม 2559**

**ณ หนานท่าส้าน ตำบลลานข่อย อำเภอป่าพะยอม จังหวัดพัทลุง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

|  |  |
| --- | --- |
| **วัน/เวลา****๒๒ ธันวาคม ๕๙** | **กิจกรรม** |
| ๑๓.00 – ๑๓.30 น. | - ลงทะเบียน ออกเดินทางจากเทศบาลตำบลบ้านสวน |
| ๑๓.๓๐ – ๑๔.๐๐ น. | - เดินทางถึงหนานท่าส้าน ตำบลลานข่อย อำเภอป่าพะยอม จังหวัดพัทลุง |
| ๑๔.๐0 – 1๕.๐0 น. | - กิจกรรมละลายพฤติกรรม สร้างความสัมพันธ์- บรรยายแนวทางการดำเนินงานและการจัดทำแผนการดำเนินงานของกองทุนหลักประกันสุขภาพเทศบาลตำบลบ้าน ประจำปี 2560 วิทยากรนายจำปา ไชยบุรินทร์ นักวิชาการสาธารณสุขชำนาญการวิทยากรนายเจริญ คำนวล นักวิชาการสาธารณสุขชำนาญการ |
| ๑๕.๐๐ – ๑๖.๐๐ น. | - บรรยายแนวทางการดำเนินงานและการจัดทำแผนการดำเนินงานของกองทุนหลักประกันสุขภาพเทศบาลตำบลบ้าน ประจำปี 2560 - การจัดทำแผนการดำเนินงานกองทุนหลักประกันสุขภาพเทศบาลตำบลบ้านสวนวิทยากรนายจำปา ไชยบุรินทร์ นักวิชาการสาธารณสุขชำนาญการวิทยากรนายเจริญ คำนวล นักวิชาการสาธารณสุขชำนาญการ |
| ๑๖.๐0 –1๗.๐0 น. | - พิธีเปิดโดยนายวิจักขณ์ อินทรสมบัติ นายกเทศมนตรีตำบลบ้านสวน |
| 1๗.0๐ – 1๘.00 น. | - พักรับประทานอาหารเย็น |
| ๑๘.๐๐ – ๑๙.๐๐ น. | - การจัดทำแผนการดำเนินงานกองทุนหลักประกันสุขภาพเทศบาลตำบลบ้านสวน |
| ๑๙.๐๐ – ๒๐.๐๐ น. | - กิจกรรมสัมพันธ์ |
| **๒๓ ธันวาคม ๒๕๕๙** | **กิจกรรม** |
| ๐๙.0๐ – ๑๒.๐0 น. | - บรรยายการการเพิ่มพลังอำนาจหรือ การสร้างพลัง(Empowerment) คือ การทําให้ประชาชนเป็นกลุ่มเป้าหมาย “สามารถควบคุม” ปัจจัยกำหนดสุขภาพของตนได้มากขึ้น ซึ่งได้แก่ พฤติกรรมสุขภาพ และสังคม เศรษฐกิจและสิ่งแวดล้อม ได้มากขึ้น ความสามารถ ประกอบด้วยความเข้าใจ การทำเป็น และความเชื่อมั่นว่าทําได้ |
| **วัน/เวลา****๒๒ ธันวาคม ๕๙** | **กิจกรรม** |
| ๑๒.๐๐ – ๑๓.๐๐ น. | - พักรับประทานอาหารกลางวัน |
| ๑๓.๐๐ – ๑๕.๐๐ น. | - บรรยายการการเพิ่มพลังอำนาจหรือ การสร้างพลัง(Empowerment) คือ การทําให้ประชาชนเป็นกลุ่มเป้าหมาย “สามารถควบคุม” ปัจจัยกำหนดสุขภาพของตนได้มากขึ้น ซึ่งได้แก่ พฤติกรรมสุขภาพ และสังคม เศรษฐกิจและสิ่งแวดล้อม ได้มากขึ้น ความสามารถ ประกอบด้วยความเข้าใจ การทำเป็น และความเชื่อมั่นว่าทําได้วิทยากรนายจำปา ไชยบุรินทร์ นักวิชาการสาธารณสุขชำนาญการวิทยากรนายเจริญ คำนวล นักวิชาการสาธารณสุขชำนาญการ |



ที่ พท ๕๓๑๐๑/๘๕๔ สำนักงานเทศบาลตำบลบ้านสวน

 ถนนบ้านสวน - สายโห พท ๙๓๑๕๐

 ๒๐ ธันวาคม ๒๕๕๙

เรื่อง ขอเปลี่ยนแปลงกำหนดการโครงการฯ

เรียน ผู้อำนวยการโรงพยาบาลส่งเสริมสุขภาพตำบลบ้านปากคลอง

อ้าวถึง หนังสือเทศบาลตำบลบ้านสวนที่ พท ๕๓๑๐๑/๘๖๙

สิ่งที่ส่งมาด้วย กำหนดการโครงการจัดทำแผนการดำเนินงานกองทุนหลักประกันสุขภาพเทศบาลตำบล บ้านสวนประจำปี 2560 จำนวน 1 ฉบับ

 ด้วยเทศบาลตำบลบ้านสวน กำหนดจัดโครงการจัดทำแผนการดำเนินงานกองทุนหลักประกันสุขภาพเทศบาลตำบลบ้านสวนประจำปี 2560 โดยมีวัตถุประสงค์เพื่อให้องค์กรปกครองส่วนท้องถิ่นและเครือข่ายภาคประชาชนมีส่วนร่วมในการกำหนดแผนงาน/โครงการ ในการแก้ไขปัญหาสุขภาพในพื้นที่ สร้างความเข้มแข็งในการบริหารจัดการกองทุนหลักประกันสุขภาพเทศบาลตำบลบ้านสวนให้มีความรู้ ความเข้าใจในการแก้ปัญหาสุขภาพให้ตรงกับความต้องการของประชาชนทุกกลุ่มวัยในพื้นที่ และกองทุนหลักประกันสุขภาพเทศบาลตำบลบ้านสวน ใช้งบประมาณกองทุนในการแก้ไขปัญหาสุขภาพในพื้นที่ได้อย่าง มีประสิทธิภาพ ในวันที่ ๗ – ๘ ธันวาคม 2559 นั้น ณ ล่องแก่งหนานท่าส้าน ตำบลลานข่อย อำเภอป่าพะยอม จังหวัดพัทลุง นั้น

 เทศบาลตำบลบ้านสวนขอเปลี่ยนแปลงกำหนดการโครงการดังกล่าวเป็นวันที่ ๒๒ – ๒๓ ธันวาคม ๒๕๕๙ รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณาให้ความอนุเคราะห์ และขอขอบพระคุณมา ณ โอกาสนี้

 ขอแสดงความนับถือ



 (นายวิจักขณ์ อินทรสมบัติ)

 นายกเทศมนตรีตำบลบ้านสวน

สำนักปลัดเทศบาล

โทร/โทรสาร ๐-๗๔๖๘-๒๕๔๘

***“ยึดมั่นธรรมาภิบาล บริการเพื่อประชาชน”***

**หมายเหตุ :** ขอความร่วมมือคัดเลือกอสม.เข้าร่วมในวันโครงการดังกล่าวจำนวน ๗ คน

**แบบตอบรับเข้าร่วมโครงการ**

**การจัดทำแผนการดำเนินงานกองทุนหลักประกันสุขภาพเทศบาลตำบลบ้านสวน**

**วันที่ ๒๒ – ๒๓ ธันวาคม ๒๕๕๙**

 **ณ ล่องแก่งหนานท่าส้าน ตำบลลานข่อย อำเภอควนขนุน จังหวัดพัทลุง**

ข้าพเจ้า....................................................................ตำแหน่ง...........................................................

เบอร์มือถือ: ......................................................................................................................................

 สามารถเข้าร่วมโครงการได้

 ไม่สามารถเข้าร่วมโครงการได้

**โครงการจัดทำแผนการดำเนินงานกองทุนหลักประกันสุขภาพเทศบาลตำบลบ้านสวน**

**อำเภอควนขนุน จังหวัดพัทลุง ปีงบประมาณ ๒๕๖๐**

**1. หลักการและเหตุผล**

 กองทุนหลักประกันสุขภาพในระดับท้องถิ่นหรือพื้นที่ มีเจตนารมณ์ในการสร้างการมีส่วนร่วมขององค์กรปกครองส่วนท้องถิ่นให้เข้ามามีบทบาทในการดูแลสุขภาพของประชาชนสนับสนุนให้ประชาชนได้แสดงบทบาทในการดูแลสุขภาพของตนเองส่งเสริมให้บุคลากรด้านสาธารณสุขในพื้นที่ได้แสดงบทบาทในการสนับสนุนประชาชนในการดูแลสุขภาพของตัวเอง ส่งเสริมให้ทุกภาคส่วนที่เกี่ยวข้องเกิดความตระหนักต่อการปรับเปลี่ยนพฤติกรรมสุขภาพของประชาชน สามารถดูแลสุขภาพได้ด้วยตนเอง และการสร้างกลไกให้สังคมมีความตระหนักที่จะต้องเข้ามาร่วมกันแก้ไขปัญหาต่าง ๆ ที่มีผลต่อสุขภาพ

การบริหารจัดการกองทุนหลักประกันสุขภาพเป็นกลไกสำคัญต่อความสำเร็จของการดำเนินงานกองทุนหลักประกันสุขภาพในระดับท้องถิ่นหรือพื้นที่เพราะคณะกรรมการเป็นบุคคลสำคัญในการประสานความร่วมมือระหว่างภาครัฐ องค์กรปกครองส่วนท้องถิ่นและเครือข่ายภาคประชาชน ที่จะทำให้เกิดการทำงานบรรลุวัตถุประสงค์ของกองทุนและเรียนรู้ร่วมกัน เพื่อพัฒนาการการดำเนินงานกองทุนให้มีประสิทธิภาพ ซึ่งจะส่งผลให้ประชาชนมีสุขภาพดีทั้งกายและจิต

 ในปีงบประมาณ 25๖๑ กองทุนหลักประกันสุขภาพเทศบาลตำบลบ้านสวน จำเป็นอย่างยิ่งที่คณะกรรมการทุกคนต้องได้รับการอบรม เพื่อสร้างความรู้ ความเข้าใจในการดำเนินงานกองทุนหลักประกันสุขภาพในระดับท้องถิ่นหรือพื้นที่ และร่วมกับทุกภาคส่วนในชุมชนในการร่วมกันจัดทำแผนการดำเนินงานกองทุนหลักประกันสุขภาพเทศบาลตำบลบ้านสวน

**2. วัตถุประสงค์**

๒.๑ เพื่อให้องค์กรปกครองส่วนท้องถิ่นและเครือข่ายภาคประชาชนมีส่วนร่วมในการกำหนดแผนงาน/โครงการ ในการแก้ไขปัญหาสุขภาพในพื้นที่

 ๒.๒ เพื่อสร้างความเข้มแข็งในการบริหารจัดการกองทุนหลักประกันสุขภาพเทศบาลตำบลบ้านสวนให้มีความรู้ ความเข้าใจในการแก้ปัญหาสุขภาพให้ตรงกับความต้องการของประชาชนทุกกลุ่มวัยในพื้นที่

 ๒.๓ เพื่อให้กองทุนหลักประกันสุขภาพเทศบาลตำบลบ้านสวน ใช้งบประมาณกองทุนในการแก้ไขปัญหาสุขภาพในพื้นที่ได้อย่างมีประสิทธิภาพ

**3. เป้าหมาย**

กลุ่มเป้าหมายผู้เข้าร่วมกิจกรรมจำนวน ๔๐ คน ประกอบด้วย

 ๓.๑ คณะกรรมการกองทุนหลักประกันสุขภาพเทศบาลตำบลบ้านสวนจำนวน 1๖ คน

 ๓.๒ กลุ่มตัวแทนจากคนพิการ สภาเด็กและเยาวชน กลุ่มพัฒนาสตรี กลุ่มผู้สูงอายุ กลุ่มผู้ดูแลผู้สูงอายุ กลุ่มอาสาสมัครสาธารณสุขประจำหมู่บ้าน โรงเรียนในพื้นที่ จำนวน ๑๙ คน

 ๓.๓ เจ้าหน้าที่เทศบาลตำบลบ้านสวนจำนวน ๕ คน

**4. วิธีดำเนินการ**

ดำเนินกิจกรรมเพื่อให้บรรลุวัตถุประสงค์ของโครงการ ดังนี้

4.1 ประชุมคณะกรรมการกองทุนหลักประกันสุขภาพเทศบาลตำบลบ้านสวนเพื่อวางแผนการดำเนินงาน

-2-

 4.2 ประชุม/อบรมเพื่อรับฟังการบรรยายการดำเนินงานกองทุนหลักประกันสุขภาพระดับพื้นที่ตามประกาศคณะกรรมการหลักประกันสุขภาพแห่งชาติ เรื่อง การกำหนดหลักเกณฑ์เพื่อสนับสนุนให้องค์กรปกครองส่วนท้องถิ่น ดำเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่ พ.ศ.๒๕๕๗

 ๔.๓ แบ่งกลุ่มทำกิจกรรมการแลกเปลี่ยนเกี่ยวกับปัญหาสุขภาพในชุมชน ร่วมกันวิเคราะห์แนวทางในการช่วยกันแก้ไขปัญหาสุขภาพในชุมชน และจัดทำแผนการดำเนินงานกองทุนหลักประกันสุขภาพเทศบาลตำบลบ้านสวน

**5. ขั้นตอนการดำเนินการ**

5.1 ดำเนินการประชุมเจ้าหน้าที่ผู้เกี่ยวข้องเพื่อวางแผนการดำเนินกิจกรรม

 5.2 จัดทำรายละเอียดโครงการเพื่อขอรับความเห็นชอบและอนุมัติโครงการและงบประมาณ

5.๓ ติดต่อประสานงานเกี่ยวกับสถานที่ในการจัดกิจกรรม

5.๔ ดำเนินการจัดกิจกรรมตามกำหนดการที่กำหนดไว้

5.๕ ประเมินผลการดำเนินกิจกรรม

**6. ระยะเวลาและสถานที่ดำเนินการ**

กำหนดการจัดกิจกรรม ในวันที่ ๒๒ – ๒๓ สิงหาคม 25๖๐

**7. งบประมาณ**

งบประมาณกองทุนหลักประกันสุขภาพเทศบาลตำบลบ้านสวน จำนวน ๒๕,000 บาท

1) ค่าอาหาร ที่พัก ห้องประชุม รายหัวๆ ละ ๖๒๐ บาท จำนวน ๔๐ คน เป็นเงิน ๒๔,๘00 บาท

๗) ค่าวัสดุอุปกรณ์ เอกสารประกอบการประชุม เป็นเงิน ๒๐๐ บาท

 **รวมเป็นเงิน ๒๕,๐๐๐ บาท**

 **หมายเหตุ** : ทุกรายการสามารถถัวเฉลี่ยจ่ายกันได้

**8. หน่วยงานที่รับผิดชอบ**

**8.1 หน่วยงานที่รับผิดชอบหลัก**

 - กองทุนหลักประกันสุขภาพเทศบาลตำบลบ้านสวน

**8.2 หน่วยงานที่สนับสนุน**

 - ส่วนราชการต่างๆ ในสังกัดของเทศบาลตำบลบ้านสวน

 - โรงพยาบาลส่งเสริมสุขภาพตำบลปากคลอง

 - โรงพยาบาลส่งเสริมสุขภาพตำบลบ้านดอนศาลา

 - กลุ่มแกนนำสุขภาพเทศบาลตำบลบ้านสวน

**9. การติดตามและประเมินผล**

การติดตามและประเมินผลการดำเนินโครงการครั้งนี้ใช้แบบสอบถามเป็นเครื่องมือในการประเมินผล โดยพิจารณาจากตัวชี้วัดความสำเร็จของโครงการ คือ คณะกรรมการกองทุนหลักประกันสุขภาพเทศบาลตำบลบ้านสวนและแกนนำสุขภาพที่เข้าร่วมกิจกรรมไม่น้อยกว่าร้อยละ 90 มีความพึงพอใจต่อการจัดการกิจกรรมในภาพรวม

**1๐. ผลที่คาดว่าจะได้รับ**

 ๑๐.๑ กองทุนหลักประกันสุขภาพเทศบาลตำบลบ้านสวนและเครือข่ายภาคประชาชน มีส่วนร่วมในการกำหนดแผนงาน/โครงการ ในการแก้ไขปัญหาสุขภาพในพื้นที่ตรงกับความต้องการของประชาชนทุกกลุ่มวัยในพื้นที่

๑๐.๒กองทุนหลักประกันสุขภาพเทศบาลตำบลบ้านสวน จัดสรรงบประมาณสำหรับแก้ไขปัญหาสุขภาพในพื้นที่ได้ครอบคลุมทุกกลุ่มเป้าหมาย

๑๐.๓ คณะกรรมการบริหารกองทุนหลักประกันสุขภาพเทศบาลตำบลบ้านสวน มีความรู้ความเข้าใจในโครงการกองทุนหลักประกันสุขภาพระดับท้องถิ่นหรือพื้นที่

ลงชื่อ............................................ผู้เสนอโครงการ

 (นางปาจรีย์ สุขแก้ว)

 พยาบาลวิชาชีพชำนาญการ

 ลงชื่อ............................................ผู้เห็นชอบโครงการ

 (นางสมทรง ประยูรวงศ์)

 ปลัดเทศบาลตำบลบ้านสวน

ลงชื่อ..........................................ผู้อนุมัติโครงการ

 (นายวิจักขณ์ อินทรสมบัติ)

 นายกเทศมนตรีตำบลบ้านสวน